Ανρί Λαντρί

Ο Ανρί Λαντρί (Henri Desire Landru, Παρίσι, 12 Απριλίου 1869 – Βερσαλλίες, 25 Φεβρουαρίου 1922) ήταν Γάλλος εγκληματίας, κατά συρροήν δολοφόνος. Το χρονικό διάστημα από το Δεκέμβριο του 1915 έως τον Ιανουάριο του 1919 και πλησίον του χωριού Gambais, κοντά στο Παρίσι, ο Λαντρί σκότωσε τουλάχιστον επτά γυναίκες. Ακόμη τρεις γυναίκες ήταν προηγουμένως (από το Δεκέμβριο του 1914 έως τον Αύγουστο του 1915) θύματά του, όπως κι ένας νεαρός άνδρας, σε μία οικία που νοίκιαζε στην κωμόπολη Vernouillet  (35 χλμ. βορείως του Παρισιού). Είναι σχεδόν βέβαιο ότι ο αριθμός των ανθρώπων που δολοφόνησε ήταν ακόμη μεγαλύτερος van der Made, Jan (29 Νοεμβρίου 2018). "New evidence shines light on France's most notorious serial killer". Ανακτήθηκε στις 29/1/2019, ωστόσο τα ίχνη κάποιων θυμάτων του δεν βρέθηκαν ποτέ. Οι εφημερίδες της εποχής τον ονόμασαν εμφαντικά ως ο «Κυανοπώγων του Gambais».

Ο Λαντρί συνελήφθη τελικά, στις 12 Απριλίου του 1919, ημέρα των 50ων γενεθλίων του, σε ένα διαμέρισμα του προαστίου της Παρισινής πρωτεύουσας, Gare du Nord, στο οποίο έμενε με την 24χρονη ερωμένη του, μία επίδοξη χορεύτρια των καμπαρέ. Η αστυνομία, ύστερα από έρευνες, κατέληξε στο συμπέρασμα ότι ο Λαντρί είχε σχετιστεί με περισσότερες από 280 ευκατάστατες γυναίκες κατά τη διάρκεια του Α’ Παγκοσμίου Πολέμου, από τις οποίες όμως οι εβδομήντα δύο, δεν εντοπίστηκαν^ ‘Liste des femmes ayant été en correspondance ou en relations avec Landru’, Paris Police Archives, Carton JA 30, Dossier Général. 

Το Δεκέμβριο του 1919 συνελήφθησαν επίσης η σύζυγός του ηλικίας 51 ετών μαζί με τον μεγαλύτερο γιο τους, ως ύποπτοι συνενοχής στις κλοπές που ο Λαντρί είχε διενεργήσει σε βάρος των θυμάτων του. Ωστόσο και οι δύο τους αρνήθηκαν πως γνώριζαν το παραμικρό για τις παράνομες πράξεις του Tomlinson, Richard (2018). Landru's Secret: The Deadly Seductions of France's Lonely Hearts Serial Killer. Yorkshire and Philadelphia: Pen & Sword. σελ. 226. ISBN 978 1 52671 529 6..  Αμφότεροι αφέθηκαν ελεύθεροι επτά μήνες αργότερα, καθώς δεν στάθηκε δυνατό να στοιχειοθετηθεί κάποια κατηγορία σε βάρος τους^ "Mise en liberté de Mme Landru et de son fils". Le Gaulois. 13 Ιουλίου 1920. 

Ο Λαντρί επέμενε στην αθωότητά του καθ' όλη τη διάρκεια μίας παρατεταμένης ανάκρισης, η οποία διήρκεσε για περισσότερο από ένα έτος. Στο τέλος οι Αρχές κατάφεραν να του απαγγείλουν κατηγορίες για τη δολοφονία των δέκα προαναφερομένων γυναικών και του έφηβου γιου της μίας εξ’ αυτών. Η δίκη του διεξήχθη στις Βερσαλλίες το Νοέμβριο του 1921 και γνώρισε μεγάλη δημοσιότητα, με πολλές γνωστές προσωπικότητες της τότε γαλλικής κοινωνίας όπως το Μορίς Σεβαλιέ κ.α.,να βρίσκονται στο ακροατήριο. Στις 30 Νοεμβρίου ο Λαντρί κρίθηκε ένοχος για 11 ανθρωποκτονίες και καταδικάστηκε σε θάνατο. Καρατομήθηκε στις 25 Φεβρουαρίου του επόμενου έτους.

Η ιστορία του Λαντρί μεταφέρθηκε τόσο στο θέατροΓιώργος Φριντζήλας, «Drama Perpetua» Ανακτήθηκε στις 15/5/2020, όσο και στον κινηματογράφο«Λαντρί, ο δολοφόνος των γυναικών» Ανακτήθηκε στις 15/5/2020.

 Παραπομπές 

Κατηγορία:Κατά συρροή δολοφόνοι